भारती सिंह के गालों से छेड़खानी पड़ी भारी, गुस्से में कॉमेडियन ने पकड़ा हाथ काट डाला दांत- देखें Video  
भारती सिंह के गालों से छेड़खानी लड़की को पड़ी भारी
गुस्से में कॉमेडियन ने लड़की का हाथ पकड़कर काटा दांत
भारती सिंह का वीडियो हुआ वायरल
कॉमेडियन भारती सिंह (Bharti Singh) ने अपने अंदाज से लोगों का दिल जीतने में कोई कसर नहीं छोड़ी है. वह जितना टेलीविजन शो में एक्टिव रहती हैं, उतना ही सोशल मीडिया पर भी एक्टिव रहती हैं. खासकर भारती सिंह टिकटॉक (TikTok Video) पर खूब एक्टिव रहती हैं. कई बार उनके वीडियो ऐसे होते हैं, जो लोगों को हंसा-हंसाकर पेट में दर्द करवा दें. लेकिन हाल ही में भारती सिंह का एक ऐसा वीडियो वायरल हो रहा है, जिसमें वह एक लड़की को दांत काटती दिखाई दे रही हैं. भारती का यह वीडियो लोगों का खूब ध्यान खींच रहा है, साथ ही लोग इसपर जमकर कमेंट भी कर रहे हैं. 

वीडियो में भारती सिंह (Bharti Singh) के साथ मौजूद इशिका अरोड़ा बार-बार कॉमेडी क्वीन के गालों को टच करके उन्हें परेशान करती है. भारती के मना करने पर भी इशिका नहीं मानती, जिसके बाद गुस्से में भारती सिंह इशिका अरोड़ा का हाथ पकड़कर दांत काट लेती हैं. यह भारती सिंह का मजेदार टिकटॉक वीडियो है, जिसमें दोनों के एक्सप्रेशंस देखकर किसी को भी हंसी छूट जाए. केवल यही नहीं, भारती सिंह ने इसके अलावा टिकटॉक पर और भी कई वीडियो शेयर किए हैं, जिसमें वह अपने पति हर्ष लिम्बाच्या के साथ नजर आ रही हैं. 

बता दें कि कॉमेडियन भारती सिंह (Bharti Singh) ही नहीं, बल्कि उनके पति हर्ष लिम्बाच्या भी अपने जबरदस्त अंदाज से फैंस का खूब मनोरंजन करते हैं. दोनों इन दिनों कलर्स टीवी पर आने वाले शो 'खतरा खतरा खतरा' में साथ नजर आ रहे हैं. इसके अलावा भारती सिंह सोनी टीवी पर आने वाले शो 'द कपिल शर्मा शो' में भी नजर आती हैं. कभी कम्मो बुआ बनकर, तो कभी भाभी बनकर भारती फैंस को खूब हंसाती हैं.